VIDEO Nicușor Dan, bilanț înainte de alegerile locale: Avem în mod evident o îmbunătățire pe termoficare și transportul public
Primarul general, Nicușor Dan, și-a prezentat luni bilanțul la 3 ani și jumătate de mandat. Cele mai importante realizări enumerate de edil, înainte de alegerile locale sunt „o îmbunătățire evidentă a transportului public și a serviciului de termoficare”, aglomerația în trafic nu a crescut, iar Primăria a fost redresată financiar. Alte două realizări enumerate de edil sunt oprirea dezvoltării urbanistice haotice și demararea proiectelor de modernizare a 50 de km de linie de tramvai și semaforizarea inteligentă.